Document ID: 32011R0672

KOMMISSIONENS GENNEMFØRELSESFORORDNING (EU) Nr. 672/2011
af 13. juli 2011
om ændring af forordning (EF) nr. 968/2006 om de nærmere bestemmelser for gennemførelsen af Rådets forordning (EF) nr. 320/2006 om en midlertidig ordning for omstrukturering af sukkerindustrien i Det Europæiske Fællesskab
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindustrien i Fællesskabet og om ændring af forordning (EF) nr. 1290/2005 om finansiering af den fælles landbrugspolitik (1), særlig artikel 12, og
ud fra følgende betragtninger:
(1)
I artikel 6 i Kommissionens forordning (EF) nr. 968/2006 (2) er det fastsat, at den periode for afvikling af produktionsanlæg og overholdelse af sociale og miljømæssige forpligtelser, der er omhandlet i artikel 3, stk. 3, litra c), og artikel 3, stk. 4, litra c), i forordning (EF) nr. 320/2006, kan forlænges indtil senest den 30. september 2011.
(2)
Nogle sukkerproducenter vil dog kun fuldt ud kunne afvikle deres produktionsanlæg rettidigt, hvis nævnte frist forlænges yderligere. Forlængelsen bør dog ikke være længere, end hvad der er absolut nødvendigt for at afslutte de resterende afviklingsarbejder. Under hensyn til de oplysninger, som Kommissionen råder over, bør fristen forlænges indtil senest den 31. marts 2012.
(3)
Forordning (EF) nr. 968/2006 bør derfor ændres.
(4)
Foranstaltningerne i denne forordning er i overensstemmelse med udtalelse fra Komitéen for Landbrugsfondene -
VEDTAGET DENNE FORORDNING:
Artikel 1
Artikel 6, stk. 1, andet afsnit, i forordning (EF) nr. 968/2006 affattes således:
»Uanset første afsnit, litra b), kan medlemsstaten på begrundet anmodning herom fra virksomheden forlænge den i nævnte litra fastsatte tidsfrist indtil senest den 31. marts 2012. I sådanne tilfælde forelægger virksomheden en ændret omstruktureringsplan efter artikel 11.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. juli 2011.

Labels: 19
1
15
17